
16. riadne zasadnutie Akademického senátu Prírodovedeckej fakulty UK v Bratislave 
17.04.2026

Výpis uznesení:

Uznesenie 16-26/01
Akademický senát PriF UK schvaľuje Návrhovú komisiu v zložení: 
Doc. RNDr. Renáta Fľaková, PhD. 
Doc. Mgr. Renáta Švubová, PhD. 
Bc. Dominik Kuvik

Uznesenie 16-26/02
Akademický senát PriF UK schvaľuje Výročnú správu fakulty za rok 2025.

Uznesenie 16-26/03
Akademický senát PriF UK schvaľuje Výročnú správu o hospodárení za rok 2025.

Uznesenie 16-26/04
Akademický senát PriF UK schvaľuje Rozdelenie štátnej dotácie na PriF UK na rok 2026.

Uznesenie 16-26/05
: Akademický senát PriF UK schvaľuje Rozpočet výnosov a nákladov verejnej vysokej školy na rok 2026, Univerzity Komenského v Bratislave, Prírodovedeckej fakulty.

Uznesenie 16-26/06
Akademický senát PriF UK schvaľuje Zásady volieb dekana PriF UK.

Uznesenie 16-26/07
Akademický senát PriF UK podľa čl. 4 Štatútu Študentskej rady vysokých škôl (ŠRVŠ), čl. 34 (doplneného Dodatkom č.1) Zásad volieb do Akademického senátu UK a čl. 15 (doplneného Dodatkom č.1) Zásad volieb do Akademického senátu PriF UK, v súlade s uznesením č. 16-26/07 zo 16. riadneho zasadnutia AS PriF UK zo dňa 17. 04. 2026, vyhlasuje doplňovacie voľby do ŠRVŠ na volebné obdobie od vydania menovacieho dekrétu novozvolenému delegátovi do 2027 pre volebný obvod študentskej časti AS PriF UK, pričom:
1.	Doplňovacie voľby do ŠRVŠ sa uskutočnia dňa 13. 05. 2026 vo vstupnej hale CH1 v čase od 9.00 do 14.00 hod.
2.  Voľby do Študentskej rady vysokých škôl upravuje Štatút Študentskej rady vysokých škôl.
3.   Spôsob vykonania volieb je presne uvedený v Zásadách volieb do AS PriF UK.
4.	Návrhy kandidátov sa odovzdávajú v listinnej podobe prostredníctvom podateľne na adresu predsedníčky Volebnej a mandátovej komisie AS PriF UK RNDr. Márie Chovancovej, PhD. Katedra antropológie PriF UK, Ilkovičova 6, 842 15 Bratislava 4), ako aj v elektronickej podobe na adresy prif.pas@uniba.sk, maria.chovancova@uniba.sk a student.prifuk@gmail.com, najneskôr do 06. 05. 2026 do 12.00 hod. Kandidátna listina bude zverejnená do 24 hodín po uzavretí návrhov na kandidátov na webovom sídle fakulty a úradnej vývesky fakulty.
5.	Návrh kandidáta musí mať listinnú podobu a musí obsahovať:
a) meno, priezvisko a tituly navrhovateľa, 
b) študijný program, stupeň štúdia a rok štúdia navrhovateľa, 
c) meno, priezvisko a tituly kandidáta, 
d) študijný program, stupeň štúdia a rok štúdia kandidáta, 
e) dátum a podpis navrhovateľa, 
f) písomný súhlas kandidáta s kandidatúrou do akademického senátu fakulty,
g) e-mailovú adresu a fotografiu,
h) stručný opis predstavy o jeho činnosti v študentskej časti akademického senátu fakulty.
6.    Volebná a mandátová komisia AS PriF UK vyhotoví zápisnicu o priebehu a výsledkoch volieb, 
        ktorú zverejní do 48 hodín po skončení volieb na webovom sídle fakulty a na úradnej výveske 
        fakulty.

